مڈل مارچ

جارج ایلیٹ کا مشہور ناول ہے۔ جارج ایلیٹ نے اپنی ابتدائی زندگی والد کی وفات تک دیہی ماحول میں گزاری جس نے انھیں گاؤں کی زندگی کو قریب سے دیکھنے کا موقع دیا۔ یہی مشاہدہ ان کے تمام ناولوں میں جھلکتا ہے۔ اس ناول میں بھی انسانی نفسیات کے پہلوؤں کو بڑی باریکی سے واضح کیا گیا ہے۔  کی کہانی مڈ لینڈ کے ایک گاؤں کے باشندوں کی قسمت اور ان کی باہمی زندگی کے گرد گھومتی ہے۔ جارج ایلیٹ نے ان کے داخلی جذبات اور سماجی حالات کو اس مہارت سے پیش کیا ہے کہ قاری کو یوں محسوس ہوتا ہے جیسے وہ اپنی ہی زندگی کے بارے میں پڑھ رہا ہو۔

 خلاصہ 
مڈل مارچ میں انگلستان کے دیہات کی زندگی کو ایک فلسفہ کا اشارہ کر کے پیش کیا گیا ہے۔ مسئلہ ارتقا اور اس پر مبنی کر کے ایک نئے نظام اخلاق کی تعمیر پورے قصے کا اہم مقصد ہے۔ مرکزی قصہ ایک لڑکی ڈروتھیا بروک (Dorothea Brooke) کا ہے، جو علمی دنیا کے خواب دیکھتے دیکھتے ایک خشک رسیدہ عالم سے شادی کر لیتی ہے۔ مگر فوراً ہی محسوس کرنے لگتی ہے کہ اس کے شوہر میں علمی خشکی کے سوا اور کچھ نہیں ہے، شوہر مر جاتا ہے اور پھر وہ ایک کمسن آزاد طبع زنده دل لڑکے سے شادی کر لیتی ہے۔ پہلے واقعہ سے آخری واقعہ تک ڈروتھیا کا ذہن واقعات اور حالات کے ساتھ جو منازل ارتقاطے کرتا ہے، وہ ناول کے فکری پہلو کی جان ہے۔ ڈروتھیا کی فطرت میں رفتہ رفتہ تبدیلیاں پیدا ہونا اور ان کی وضاحت اس ناول کو اعلیٰ ترین فکری ناولوں میں جگہ دیتی ہے، جارج ایلیٹ نے فکر کی وسعت میں اضافہ کیا۔ کیونکہ مڈل مارچ میں ایک نہیں بلکہ متعدد قصے اس طرح ساتھ چلتے ہیں کہ ایک پورے روایتی ماحول کی حقیقتیں سامنے آتی چلی جاتی ہیں۔

 حوالہ جات 

زمرہ:انگریزی ناول
زمرہ:انگلستان میں سیٹ ناول
زمرہ:جارج ایلیٹ کے ناول
زمرہ:حقیقت پسندانہ ناول
زمرہ:وکٹورین ناول
زمرہ:1820ء کی دہائی میں سیٹ ناول
زمرہ:1829ء میں سیٹ فکشن
زمرہ:1830ء کی دہائی میں سیٹ ناول
زمرہ:1830ء میں سیٹ فکشن
زمرہ:1831ء میں سیٹ فکشن
زمرہ:1832ء میں سیٹ فکشن
زمرہ:1871ء کے برطانوی ناول
زمرہ:1872ء کے برطانوی ناول